CELEX: C2010/209/02
Language: el
Date: 2010-07-31 00:00:00
Title: Εξακολούθηση της δραστηριότητας του Γενικού Δικαστηρίου μεταξύ 1ης και 13ης Σεπτεμβρίου 2010 2010/C 209/02

31.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/2
            
         Εξακολούθηση της δραστηριότητας του Γενικού Δικαστηρίου μεταξύ 1ης και 13ης Σεπτεμβρίου 2010
   2010/C 209/02
   Κατά τη συνεδρίαση της 8ης Ιουνίου 2010, η Ολομέλεια του Γενικού Δικαστηρίου διαπίστωσε ότι, λόγω των δικαστικών διακοπών, η ορκωμοσία ενώπιον του Δικαστηρίου των νέων μελών του Γενικού Δικαστηρίου θα λάβει χώρα μετά τη λήξη των ως άνω διακοπών και ότι, ως εκ τούτου, σύμφωνα με το άρθρο 5, τρίτο εδάφιο, του Οργανισμού του Δικαστηρίου, μέχρι να αναλάβουν καθήκοντα τα νέα μέλη του Γενικού Δικαστηρίου:
   
               —
            
            
               η προεδρία του Γενικού Δικαστηρίου θα ασκείται από τον Πρόεδρο M. Jaeger·
            
         
               —
            
            
               η προεδρία των πενταμελών τμημάτων θα ασκείται από τους προέδρους τμήματος J. Azizi, A. Meij, Μ. Βηλαρά και N-J. Forwood, από την πρόεδρο τμήματος M.-E. Martins Ribeiro, από τον πρόεδρο τμήματος O. Czúcz και από τις προέδρους τμήματος I. Wiszniewska-Białecka και I. Pelikánová·
            
         
               —
            
            
               η απόφαση της 19ης Σεπτεμβρίου 2007 σχετικά με την οργάνωση του Πρωτοδικείου και τη σύνθεση του τμήματος μείζονος συνθέσεως (ΕΕ C 269, σ. 40), η απόφαση της 16ης Ιουνίου 2009 σχετικά με τα κριτήρια της αναθέσεως των υποθέσεων στα τμήματα και τη σύνθεση του τμήματος αναιρέσεων (ΕΕ C 153, σ. 2), η απόφαση της 7ης Οκτωβρίου 2009 σχετικά με την τοποθέτηση των δικαστών στα τμήματα (ΕΕ C 267, σ. 6) και η απόφαση της 12ης Μαΐου 2010 σχετικά με τον ορισμό του δικαστή που αντικαθιστά τον Πρόεδρο του Γενικού Δικαστηρίου στα καθήκοντα δικαστή ασφαλιστικών μέτρων (ΕΕ C 148, σ. 1) θα εξακολουθήσουν να ισχύουν.